wickkiey/tamil-wikipedia-chunked huggingface dataset:
# கருநாடகம்

### விசயநகரப் பேரரசு, இசுலாமியர் ஆட்சி

பொ.ஊ. 1565ஆம் ஆண்டு, கருநாடகம் மட்டுமல்லாது தென் இந்தியா முழுவதும் முக்கிய அரசியல் மாற்றத்தைச் சந்தித்தது. பல நூற்றாண்டுகளாக வலிமை பெற்று திகழ்ந்த விசயநகரப் பேரரசு இசுலாமிய சுல்தானகத்துடன் தோல்வியைத் தழுவியது. பின் பிஜபூர் சுல்தானகத்திடம் ஆட்சி சிறிது காலம் இருந்து, பின் மொகலாயர்களிடம் 17ஆம் நூற்றாண்டு இடம் மாறியது. சுல்தானகத்தின் ஆட்சிகளின் போது உருது மற்றும் பாரசீக இலக்கியங்களும் வளர்க்கப்பட்டன.  
இதைத் தொடர்ந்து வடக்கு கருநாடகம் ஐதராபாத் நிசாமாலும் தெற்கு கர்நாடகம் மைசூர் உடையார்களாளும், ஆளப்பட்டது. மைசூர் அரசரான இரண்டாம் கிருட்டிணராச உடையார் மரணத்தைத் தொடர்ந்து, படைதலைவரான ஹைதர் அலி ஆட்சியைக் கைப்பற்றினார். ஆங்கிலேயருடன் பல போர்களில் வெற்றி கொண்ட அவரைத் தொடர்ந்து அவரது மகன் திப்பு சுல்தான் ஆட்சிப் பொறுப்பேற்று ஆங்கிலேயரை எதிர்த்தார். ஆங்கிலேயருடனான நான்காவது போரிற் திப்பு சுல்தான் மரணம் அடைந்ததன் வழியே மைசூர் அரசு ஆங்கிலேய அரசுடன் 1799 இல் ஒருங்கிணைக்கப்பட்டது.
# கருநாடகம்

## புவியமைப்பு

கருநாடகத்தின் மேற்கில் அரபிக் கடலும், வடமேற்கில் கோவாவும், வடக்கில் மகாராஷ்டிரமும், கிழக்கில் ஆந்திரப் பிரதேசமும், தென்கிழக்கில் தமிழகமும், தென்மேற்கில் கேரளமும் அமைந்துள்ளன. கருநாடகத்தில் பெரும்பாலும் மலைப் பகுதிகளே காணப்படுகிறது. கருநாடக மாநிலத்தின் தென் பகுதி மேற்குத் தொடர்ச்சி மலைகளும் கிழக்குத் தொடர்ச்சி மலைகளும் இணையும் இடத்தில் அமைந்துள்ளது. காவிரி ஆறு கருநாடகத்தில் தொடங்குகிறது.  
ஷராவதி ஆற்றில்]]
இம் மாநிலம் 3 முக்கிய நிலப்பகுதிகளைக் கொண்டுள்ளது கரவாளி கடற்கரை நிலப்பகுதி, மேற்குத் தொடர்ச்சி மலையின் அங்கமான மலைப்பாங்கான மலைநாடு நிலப்பகுதி மற்றும் தக்காண பீடபூமியின் பாயலுசீமா சமவெளி. மாநிலத்தின் பெரும்பகுதி பாயலுசீமா சமவெளியின் வரண்ட நிலப்பகுதியாகும். பெயர் . கருநாடகத்தில் பாயும் ஆறுகளாவன: காவேரி, துங்கபத்ரா, கிருஷ்ணா ஆறு மற்றும் சரவதி .  
கருநாடகத்தில் நான்கு பருவகாலங்கள் உணரப்படுகின்றன. குளிர்காலம் ஜனவரி மற்றும் பெப்ரவரி மாதங்களிலும், கோடைக்காலம் மார்ச் மற்றும் மே மாதங்களிலும், பருவக்காற்று காலம் சூன் முதல் செப்டம்பர் வரையிலும்,பருவக்காற்று கடைக்காலம் அக்டோபர் முதல் டிசம்பர் வரையிலும் உணரப்படுகின்றது..
# கருநாடகம்

## மாவட்டங்கள்

1,91,791 சதுர கிலோ மீட்டர் பரப்பளவு கொண்ட கர்நாடக மாநிலம் 31 மாவட்டங்களாக பிரிக்கப்பட்டுள்ளது. இந்த 31 மாவட்டங்கள், பெங்களூர், பெல்காம், குல்பர்கா, மைசூர் ஆகிய நான்கு ஆட்சிப்பிரிவுகளுள் அடங்கும்.
- பெங்களூர் ஆட்சிப்பிரிவு
- பெங்களூர் மாவட்டம்
- பெங்களூரு ஊரக மாவட்டம்
- சித்ரதுர்கா மாவட்டம்
- தாவண்கரே மாவட்டம்
- கோலார் மாவட்டம்
- ஷிமோகா மாவட்டம்
- தும்கூர் மாவட்டம்
- சிக்கபள்ளாபூர் மாவட்டம்
- ராமநகரம் மாவட்டம்
- பெல்காம் ஆட்சிப்பிரிவு
- பாகல்கோட் மாவட்டம்
- பெல்காம் மாவட்டம்
- பிஜப்பூர் மாவட்டம்
- தார்வாட் மாவட்டம்
- கதக் மாவட்டம்
- ஹவேரி மாவட்டம்
- உத்தர கன்னடம் மாவட்டம்
- குல்பர்கா ஆட்சிப்பிரிவு
- குல்பர்கா மாவட்டம்
- யாத்கிர் மாவட்டம்
- பெல்லாரி மாவட்டம்
- பீதர் மாவட்டம்
- கொப்பல் மாவட்டம்
- ராய்ச்சூர் மாவட்டம்
- விஜயநகர மாவட்டம்
- மைசூர் ஆட்சிப்பிரிவு
- சிக்மகளூர் மாவட்டம்
- சாமராசநகர் மாவட்டம்
- தெற்கு கன்னடம் மாவட்டம்
- ஹாசன் மாவட்டம்
- குடகு மாவட்டம்
- மாண்டியா மாவட்டம்
- மைசூர் மாவட்டம்
- உடுப்பி மாவட்டம்
# கருநாடகம்

## மக்கள் தொகையியல்

2011-ஆம் ஆண்டு இந்திய மக்கள் தொகை கணக்கெடுப்பின்படி கருநாடகத்தின் மொத்த மக்கள் தொகை 61,095,297 ஆக உள்ளது. அதில் 30,966,657 ஆண்களும்; 30,128,640 பெண்களும் உள்ளனர். பாலின விகிதம் ஆயிரம் ஆண்களுக்கு 973 பெண்கள் வீதம் உள்ளனர். 2001 ஆண்டின் மக்கள் தொகையுடன் ஒப்புநோக்கும்போது மக்கள்தொகை வளர்ச்சி விகிதம் 15.60% உயர்ந்துள்ளது. மக்கள்தொகை அடர்த்தி ஒரு சதுர கிலோ மீட்டர் பரப்பளவில் 319 நபர்கள் வீதம் உள்ளனர். நகரப்புறங்களில் 38.67% மக்களும், மக்கள் கிராமப்புறங்களிலும் 61.33% வாழ்கின்றனர். சராசரி கல்வியறிவு 75.36% ஆகவும், ஆண்களின் கல்வியறிவு 82.47 % ஆகவும், பெண்களின் கல்வியறிவு 68.08% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 7,161,033 ஆக உள்ளது.
# கருநாடகம்

## மக்கள் தொகையியல்

### சமயம்

ஆறு கோடியே பதினொன்று இலட்சம் மக்கள்தொகை கொண்ட கருநாடக மாநிலத்தில் 51,317,472 (84.00 %) மக்கள் இந்து சமயத்தைப் பின்பற்றுபவராகவும், 7,893,065 (12.92%) இசுலாம் சமயத்தைப் பின்பற்றுபவராகவும், 1,142,647 (1.87%) கிறித்தவ சமயத்தைப் பின்பற்றுபவராகவும், 440,280 (0.72%) சமண சமயத்தைப் பின்பற்றுபவராகவும், 95,710 (0.16%) பௌத்த சமயத்தைப் பின்பற்றுபவராகவும், 28,773 (0.05%) சீக்கிய சமயத்தைப் பின்பற்றுபவராகவும் உள்ளனர். பிற சமயத்தை பின்பற்றுவர்கள் எண்ணிக்கை 11,263 (0.02 %) ஆக உள்ளது. சமயம் குறிப்பிடாதவர்கள் எண்ணிக்கை 166,087 (0.27%) ஆக உள்ளது.
# கருநாடகம்

## மக்கள் தொகையியல்

### மொழிகள்

கருநாடகம் மாநிலத்தில் கன்னட மொழி அலுவல் மொழியாகவும் பெரும்பான்மை மக்களால் பேசப்படும் மொழியாகவும் உள்ளது. சுமார் 64.75% மக்கள் இம்மொழியை பேசுகின்றனர். இது தவிர, தமிழ், மராத்தி, கொங்கனி, மலையாளம், துளு, பஞ்சாபி, உருது மற்றும் இந்தி ஆகிய மொழிகளும் பேசப்படுகின்றன.
# கருநாடகம்

## பொருளாதாரம்

கடந்த ஆண்டு கருநாடகத்தின் உள்மாநில உற்பத்தி குறைந்தது ரூ. 2152.82 பில்லியன் ($ 51.25 billion) என்று மதிப்பீடு செய்யப்பட்டுள்ளது. இந்தியாவின் வேகமாக பொருளாதார வளர்ச்சி பெறும் மாநிலங்களில் ஒன்றாக கருநாடகம் கருதப்படுகிறது. இம்மாநிலத்தின் 2007–2008 ஆண்டுகளுக்கான உள்மாநில உற்பத்தி வளர்ச்சி விகிதம் குறைந்தது 7% . 2004-05 ஆண்டுகளில் இந்தியாவின் மொத்த உள்நாட்டு உற்பத்தியில் கருநாடக மாநிலத்தின் பங்களிப்பு குறைந்தது 5.2% சதவிதமாக இருந்தது.  
கருநாடகம் கடந்த பத்தாண்டுகளில் மிகப்பெரும் வளர்ச்சியை எட்டியுள்ளது. பத்தாண்டுகளில் உள்மாநில உற்பத்தி 56.2% சதவிகிதமும், தனி நபர் உள்மாநில உற்பத்தி 43.9% சதவிகிதமும் வளர்ந்துள்ளது.
2006–2007 ஆம் ஆண்டுகளில் மட்டும் ரூ. 78.097 பில்லியன் ($ 1.7255 பில்லியன்) கருநாடகம் அன்னிய நேரடி முதலிடாக பெற்று இந்திய மாநிலங்களில் மூன்றாவது இடத்தை பெற்றுள்ளது. 2004ஆம் ஆண்டின் முடிவில், கருநாடகத்தில் வேலையில்லாதவர் விகிதம் 4.94% . இது தேசிய சராசரியான 5.99% விட குறைவானது என்பது குறிப்பிடத்தக்கது.
கருநாடகத்தின் தலைநகரமான பெங்களூர் இந்தியாவின் தகவல் தொழில்நுட்ப தலைநகரமாக கருதப்படுகிறது. கருநாடகத்தில் தங்கச் சுரங்கங்கள் அமைந்துள்ளன.
கருநாடகம் மிகப்பெரிய பொதுத் துறை தொழிலகங்களின் மையமாக விளங்குகிறது. இந்துஸ்தான் வானூர்தியல் நிறுவனம் (Hindustan Aeronautics Limited) , நாட்டு விண்வெளி ஆய்வகங்கள்(National Aerospace Laboratories), பாரத மிகுமின் தொழிலகம் (Bharat Heavy Electricals Limited), இந்திய தொலைபேசித் தொழிலகங்கள்(Indian Telephone Industries), இந்துஸ்தான் பொறியியங்கி கருவிகள்(Hindustan Machine Tools), இந்திய மற்றும் பன்னாட்டு கணிப்பொறி நிறுவனங்கள் பெங்களூரு நகரில் உள்ளன. இந்திய அறிவியல் கழகம் மற்றும் இஸ்ரோ போன்ற அறிவியல் மையங்கள் பெங்களூருவில் அமைந்துள்ளது.
# கருநாடகம்

## சுற்றுலா மற்றும் வழிபாட்டுத் தலங்கள்

கர்நாடக மாநில முக்கிய சுற்றுலாத் தலங்களும் கோயில்களும்; மைசூர் அரண்மனை, ஜோக் அருவி, சிவசமுத்திரம் அருவி, ஹம்பி, ஹளேபீடு, பாதமி குகைக் கோயில்கள், விஜயாபுரா கோல்கும்பாபந்திப்பூர் தேசியப் பூங்கா, பன்னேருகட்டா தேசியப் பூங்கா, அன்ஷி தேசியப் பூங்கா, சரவணபெலகுளா, அமிர்தேஸ்வரர் கோயில், உடுப்பி கிருஷ்ணர் கோயில், மேல்கோட்டை செல்வநாராயணர் கோயில், முருகன் கோயில், கேசவர் கோவில், சென்னகேசவர் கோயில், சென்னகேசவர் கோயில், பேளூர், மூகாம்பிகை கோயில், விருபாட்சர் கோயில், ஹோய்சாலேஸ்வரர் கோவில், திருக்கோகர்ணம் மகாபலேசுவரர் கோயில், முருதீசுவரா கோயில், சாமுண்டீசுவரி கோயில் மற்றும் தர்மஸ்தால கோயில் ஆகும்.
# மரபியல்

, the molecular basis for inheritance. Each strand of DNA is a chain of nucleotides, matching each other in the to form what look like rungs on a twisted ladder.]]
**மரபியல் (Genetics)** அல்லது **பிறப்புரிமையியல்** என்பது மரபணுக்கள், பாரம்பரியம் மற்றும் உயிரினங்களுக்கு இடையேயான வேறுபாடுகள் குறித்த அறிவியல் துறையாகும். நெடுங்காலமாகவே தாவரங்கள் மற்றும் விலங்குகளின் மரபுப் பண்புகள் பற்றிய விழிப்புணர்வு மனிதர்களுக்கு இருந்தது. அந்த அறிவே விவசாயத்தில், தாவரங்களிலும், கால்நடைகளிலும் தேர்வு இனப்பெருக்கம் (selective breeding) மூலம் அவற்றை முன்னேற்ற உதவியது. இருப்பினும், 19 ஆம் நூற்றாண்டின் நடுப்பகுதியில் கிரிகோர் ஜோஹன் மெண்டல் **(Gregor Johann Mendel)** என்பவரின் மரபியல் சம்பந்தமான ஈடுபாட்டின் பின்னரே, நவீன மரபியலானது வளர்ச்சியுற்று, முழுமையான ஆராய்ச்சிக்குட்படுத்தப்பட்டது. கிரீகர் மெண்டலுக்கு மரபியலின் அடிப்படை நுட்பங்கள் புரிந்திருக்காவிடினும், உயிரினங்களின் பாரம்பரிய இயல்புகளுக்குக் காரணம், பரம்பரையூடாகக் கடத்தப்படக் கூடிய ஏதோ சில அலகுகளே என்பதை அறிந்திருந்தார். அவையே பின்னர் மரபணு அல்லது பரம்பரை அலகு என அறியப்பட்டது. தற்காலத்தில், மரபணுக்கள் பற்றி ஆராய்வதற்கான முக்கிய கருவிகளையும், கோட்பாடுகளையும் மரபியல் ஆராய்ச்சி வழங்குகிறது.  
சந்ததிகளூடாக<nowiki/>க் கடத்தப்படக்கூடிய பாரம்பரிய இயல்புகள் யாவும் டி.என்.ஏ யில் இருக்கும் மரபணுக்களில் நியூக்கிளியோட்டைடுக்கள் (Nucleotide) ஒழுங்குபடுத்தப்படும் வரிசை முறையில் தங்கியிருக்கும். டி.என்.ஏ யானது ஒன்றுக்கொன்று எதிர்நிரப்பு இயல்புடைய இரு இழைகளால் ஆனது (டி.என்.ஏ யின் படத்தைப் பார்க்க). இந்த இழைகள் ஒவ்வொன்றும் தனித்தனியே ஒரு புதிய துணை இழையைத் தோற்றுவிக்கும் தன்மையைக் கொண்டிருப்பதனால், நகல் எடுக்கும் செயல்முறை மூலம், அவை சந்ததியூடாக இயல்புகளைப் பரம்பரை பரம்பரையாகத் தொடர்ந்து கடத்த உதவும்.  
ஒரு உயிரினத்தின் தோற்றம் இயல்புகளைத் தீர்மானிப்பதில் மரபியல் மிக முக்கியப் பங்கு வகித்த போதிலும், அந்த உயிரினத்தில் சூழல் ஏற்படுத்தும் தாக்கத்தைக் கொண்டே அந்த உயிரினத்தின் இறுதியான தோற்றம், இயல்புகள் தீர்மானிக்கப்படுகின்றன.
# சங்கர்

**சங்கர்** அல்லது **ஷங்கர்** என்பது ஒரு சமசுகிருத சொல்லாகும். சங்கரம் என்றால் நன்மை செய்தல் என்பது பொருளாகும். எல்லோருக்கும் நன்மை செய்பவர் என்ற பொருளில் இது சிவனைக் குறிக்கும் சொல்லாக உள்ளது.  
ஷங்கர் (அல்லது சங்கர்) எனப்படுபவர் பின்வருவோரில் ஒருவராக இருக்கலாம்.
- ஆனந்த் சங்கர் இந்தியத் திரைப்பட இயக்குநர்,
- கேணல் சங்கர் - தமிழீழ விடுதலைப் புலிகளின் மூத்த உறுப்பினர்களில் ஒருவர், மாவீரர்.
- கே. சங்கர் பிள்ளை - இந்திய கேலிச்சித்திர ஒவியர்
- கே. சங்கர் - இந்தியத் (தமிழ், இந்தி) திரைப்பட இயக்குநர்
- சங்கர் கணேஷ் - சங்கர், சங்கர்-கணேஷ் என அறியப்படும் இரட்டையர்களுள் ஒருவர். இவர்கள் இருவரும் இணைந்து இந்திய திரையிசை உலகில் 50 ஆண்டுகளுக்கும் மேலாக பணிபுரிந்து வருபவர்கள்.
- சங்கர் சங்கரமூர்த்தி, பிபிசி ஒலிபரப்பாளர்
- சங்கர் மகாதேவன் - இந்திய திரைப்படப் பின்னணிப் பாடகர்,
- சங்கர், மலையாள நடிகர், இயக்குநர்
- லெப்டினன்ட் சங்கர் - தமிழீழ விடுதலைப் புலிகளின் முதல் மாவீரர்.
- ஷங்கர் (திரைப்பட இயக்குநர்) - இந்தியத் (தமிழ், இந்தி) திரைப்பட இயக்குநர்,
# உடுமலைப்பேட்டை

**உடுமலைப்பேட்டை** (*Udumalaipettai*) இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தில் உள்ள உடுமலைப்பேட்டை வட்டம் மற்றும் உடுமலைப்பேட்டை ஊராட்சி ஒன்றியம் ஆகியவற்றின் நிர்வாகத் தலைமையிட நகரமும், சிறப்பு நிலை நகராட்சியும் ஆகும். இந்த நகராட்சிதான் மாவட்டத்திலேயே மிகப்பெரிய நகராட்சி ஆகும். உடுமலைப்பேட்டையில்தான் தமிழக அரசின் சார்பில் சர்க்கரை ஆலை அமைந்துள்ளது. இந்த சர்க்கரை ஆலையின்மூலம் உற்பத்தி செய்யப்படும் சர்க்கரை கோயம்புத்தூர், திருப்பூர், திண்டுக்கல் ஆகிய மாவட்டங்களின் சர்க்கரை தேவையை பெருமளவு பூர்த்தி செய்கிறது. வெளிமாவட்டங்களுக்கு சர்க்கரை ஏற்றி செல்ல ஆலையின் அருகாமையிலேயே ரயில் நிலையம் அமைந்துள்ளது. இந்த உடுமலைப்பேட்டை வட்டாரத்தில் கரும்பு சாகுபடி அதிக அளவில் நடைபெறுகிறது. மத்திய அரசின் சைனிக் பள்ளி இங்கு அமைந்துள்ளது.  
உடுமலைப்பேட்டையில் பல காற்றாலைகளும், நூற்பாலைகளும் உள்ளன. உடுமலைப்பேட்டை நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.
# உடுமலைப்பேட்டை

## உடுமலைப்பேட்டை நகராட்சி

இந்த உடுமலைப்பேட்டை நகராட்சியானது **1918 - ம் ஆண்டு** முதன்முதலில் நகராட்சி என்ற அந்தஸ்தை பெற்றது.  
**'''உடுமலைப்பேட்டை நகராட்சியைப் பற்றிய தகவல்கள்'''**  
| **பரப்பளவு** |  |
| --- | --- |
| 24.41 ச. கி.மீ. |  |
| 2011 கணக்கெடுப்பின்படி | 1,53,633 |
| உடுமலைப்பேட்டை நகராட்சி |  |
| 33 வட்டங்கள் |  |
| வரி மற்றும் நிதிக் குழு |  |
| பணிக்குழு |  |
| திட்டக் குழு |  |
| நல்வாழ்வுக் குழு |  |
# உடுமலைப்பேட்டை

## உடுமலைப்பேட்டை மாநகராட்சி

தமிழ்நாட்டில் மேலும் பல புதிய மாநகராட்சிகள் ஏற்படுத்தப்படும் என 26.04.2022 சட்டப்பேரவையில் அமைச்சர் திரு. கே.என்.நேரு அறிவித்தார். அதன்படி உடுமலைப்பேட்டை நகராட்சியை அருகாமையில் உள்ள **கணக்கம்பாளையம், இராகல்பாவி, போடிப்பட்டி, கணபதிபாளையம், பூலாங்கிணறு குறிஞ்சேரி, சின்னவீரம்பட்டி, பெரியகோட்டை** ஆகிய ஊராட்சிகளை இணைத்து புதிதாக **உடுமலைப்பேட்டை மாநகராட்சி** ஏற்படுத்தப்படும் என அறிவிக்கப்பட்டுள்ளது. இது தற்போதைய இந்த ஊராட்சி தலைவர்களின் பதவிக்காலம் முடிந்த பிறகு வார்டு மறுவரையறை பணிகள் துவங்கும் என்று கூறப்பட்டுள்ளது. இந்த மாநகராட்சி நான்கு மண்டலங்களுடன் சுமார் அறுபது வார்டுகளுடன் உருவாக்கப்படும் என எதிர்பார்க்கப்படுகிறது. உடுமலைப்பேட்டை சட்டமன்றத் தொகுதி பொள்ளாச்சி மக்களவைத் தொகுதிக்கு உட்பட்டதாகும்.
# உடுமலைப்பேட்டை

## மக்கள் வகைப்பாடு

2011-ஆம் ஆண்டு மக்கள் தொகை கணக்கெடுப்பின்படி, 33 நகராட்சி மன்ற உறுப்பினர்களையும், 17,132 1குடும்பங்களையும் கொண்ட இந்நகரத்தின் மக்கள்தொகை 61,133 ஆகும். மக்கள்தொகையில் 29,958 ஆண்களும், 31,175 பெண்களும் ஆகவுள்ளனர். இந்நகரத்தின் எழுத்தறிவு 91.2% மற்றும் பாலின விகிதம் 1000 ஆண்களுக்கு, 1,041 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 4939 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு 984 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 5,302 மற்றும் 42 ஆகவுள்ளனர். மக்கள்தொகையில் இந்துக்கள் 81.83%, இசுலாமியர்கள் 14.49%, கிறித்தவர்கள் 3.19% மற்றும் பிறர் 0.48% ஆகவுள்ளனர்.
# உடுமலைப்பேட்டை

## திருவிழாக்கள்

ஸ்ரீ மாரியம்மன் கோயில் திருப்பூர் மாவட்டம் உடுமலைப்பேட்டையில் உள்ளது. 500 ஆண்டுகள் பழமையானது. நவம்பர்-டிசம்பர் மாதம் நவம்பர்-டிசம்பர், நவம்பர்-டிசம்பர், நவம்பர்-டிசம்பர், ஆடி மாதம்-ஜூலை-ஆகஸ்ட் மற்றும் முழு நிலவு நாட்களில் வெள்ளிக்கிழமைகளில் சிறப்பு பூஜை கொண்டாடப்படும். திருவிழா சமயம் மழை பெய்வதால் விவசாயிகள் மகிழ்ச்சியடைகிறார்கள். உடுமலைப்பேட்டை சுமார் 30+ கிராமங்களில் மார்ச் இறுதி மற்றும் ஏப்ரல் தொடங்கி மழை பெய்கிறது. தேர் திருவிழா (Chariot festival) புகழ்பெற்றது.
# உடுமலைப்பேட்டை

## சுற்றுலா தலங்கள்

1. திருமூர்த்தி மலை
1. திருமூர்த்தி அணை
1. திருமூர்த்தி அருவி
1. அமராவதி அணை
1. அமராவதி முதலைப் பண்ணை
1. மறையாறு
1. சின்னாறு
# உடுமலைப்பேட்டை

## போக்குவரத்து

இந்த நகராட்சியில் இருந்து பல தமிழகத்தின் முக்கிய நகரங்களுக்கு பேருந்து போக்குவரத்து சேவை உள்ளது. அதனடிப்படையில் பொள்ளாச்சி, திருவனந்தபுரம், எர்ணாகுளம், பாலக்காடு, திருச்சூர், குருவாயூர், எர்ணாகுளம், திருவனந்தபுரம், கோழிக்கோடு, வால்பாறை, மூணாறு, மறையூர், பழனி, ஒட்டன்சத்திரம், கொடைக்கானல், குமுளி, போடிநாயக்கனூர், சங்கரன்கோவில், சிவகாசி, ராசபாளையம், அருப்புக்கோட்டை, திருப்பூர், தூத்துக்குடி, விருதுநகர், விளாத்திகுளம், மதுரை, திண்டுக்கல், திருச்சி, புதுக்கோட்டை, காரைக்குடி, வேளாங்கண்ணி, கரூர், சேலம், ஓசூர், சென்னை, அந்தியூர், ஈரோடு, கோபிச்செட்டிபாளையம், திருப்பூர், தாராபுரம், சத்தியமங்கலம், மைசூரு, கூடலூர், உதகை, கோத்தகிரி, மேட்டுப்பாளையம், ஆனைகட்டி, என தமிழகத்தின் முக்கிய பகுதிகளுக்கும் **குதிரையாறு அணை, அமராவதி அணை, திருமூர்த்தி அணை, ஆழியாறு அணை**, போன்ற சுற்றுலாத் தலங்களுக்கும், கொழுமம், பெரிய நெகமம், காட்டம்பட்டி, பனப்பட்டி காளியாபுரம், கோட்டூர், இரமணமுதலிபுதூர், கணியூர், கடத்தூர், பெல்லம்பட்டி, செஞ்சேரிமலை, குடிமங்கலம், காமநாயக்கன்பாளையம் , சுல்தான்பேட்டை, பல்லடம், கேத்தனூர், கோமங்கலம், மடத்துக்குளம் போன்ற கிராமப்பகுதிகளுக்கும் பேருந்து போக்குவரத்து சேவை உள்ளது. மேலும் நகராட்சி மற்றும் புறநகர் கிராமங்களுக்கு நகர பேருந்து சேவையும் உள்ளது.  
- இங்கிருந்து கோயம்புத்தூர் பன்னாட்டு வானூர்தி நிலையம் 80 கி.மீ தூரத்தில் அமைந்துள்ளது.
# உடுமலைப்பேட்டை

## உடுமலைப்பேட்டை காய்கறிச் சந்தை

உடுமலைப்பேட்டையில் அமைந்துள்ள காய்கறி சந்தையானது கொங்கு நாட்டின் மூன்றாவது மிகப்பெரிய காய்கறி சந்தை ஆகும். ஒட்டன்சத்திரம், திருப்பூர் காய்கறி சந்தைக்கு அடுத்த மூன்றாவது மிகப்பெரிய சந்தை ஆகும். சுற்றுவட்டார பகுதிகளான பொள்ளாச்சி, ஆனைமலை, வால்பாறை, மடத்துக்குளம், பழநி, தாராபுரம், குண்டடம், செஞ்சேரிமலை, பூளவாடி ஆகிய வட்டாரங்களில் விளையும் காய்கறிகள் மற்றும் பழங்கள் இந்த காய்கறி சந்தையில் நேரடியாக மொத்தம் மற்றும் சில்லறை விற்பனையாகவும் விற்கப்படுகிறது. மேலும் உழவர் சந்தையும் உடுமலைப்பேட்டை நகரில் இயங்குகிறது.
# உடுமலைப்பேட்டை

## உடுமலைப்பேட்டை தொடருந்து நிலையம்

உடுமலைப்பேட்டை நகராட்சியில் தளி ரோட்டில் இரயில் நிலையம் உள்ளது. சேலம் கோட்டத்தில் அமைந்துள்ளது. ரயில் போக்குவரத்து நேரங்களில் எப்பொழுதுமே சுறுசுறுப்பாக காணப்படும் ரயில் நிலையம் ஆகும். இங்கிருந்து தென்தமிழக பகுதிகளுக்கு நேரடியாக ரயில் போக்குவரத்து சேவை உள்ளது.  
| உடுமலைப்பேட்டை | பாலக்காடு | பொள்ளாச்சி |
| --- | --- | --- |
| உடுமலைப்பேட்டை | திருநெல்வேலி | பழநி, ஒட்டன்சத்திரம், மதுரை, விருதுநகர் |
| உடுமலைப்பேட்டை | சென்னை | கரூர்,சேலம் |
| உடுமலைப்பேட்டை | திருச்செந்தூர் | மதுரை, திருநெல்வேலி |
| உடுமலைப்பேட்டை | திருவனந்தபுரம் | பொள்ளாச்சி, பாலக்காடு, எர்ணாகுளம் |
| உடுமலைப்பேட்டை | கோயம்புத்தூர் | பொள்ளாச்சி, செட்டிபாளையம் |  
இந்த இரயில் நிலையம் 1,2&3 என மூன்று நடைமேடைகள் உள்ளன. இதில் ஒன்று மற்றும் இரண்டாவது நடைமேடைகள் பயணிகளை கையாளும் விதமாகவும் மூன்றாவது நடைமேடை சரக்குகளை கையாளும் விதமாக அமைந்துள்ளது.
# உடுமலைப்பேட்டை

## புகழ்பெற்ற மனிதர்கள்

- உடுமலை நாராயணகவி தமிழ்த் திரைப் பாடலாசிரியர், நாடக எழுத்தாளர்.
- சாதிக்பாட்சா முன்னாள் அமைச்சர்.
- கவுண்டமணி பிரபல நகைச்சுவை நடிகர்.
# உடுமலைப்பேட்டை

## பள்ளிகள் மற்றும் கல்லூரிகள்

1. கல்வி மாவட்டமான உடுமலைப்பேட்டையில் இராணுவ துறையின் கட்டுப்பாட்டில் உள்ள அமராவதிநகர் சைனிக் பள்ளி இயங்கி வருகிறது.
1. அரசு ஆண்கள் மேல்நிலைப்பள்ளி, நகராட்சி மேல்நிலைப்பள்ளி
1. ஆர்விஜி மேல்நிலைப்பள்ளி குறிச்சிக்கோட்டை
1. பாரதியார் நூற்றாண்டு பெண்கள் மேல்நிலைப்பள்ளி
1. ஜிவிஜி விசாலாட்சி பெண்கள் மேல்நிலைப்பள்ளி
1. காந்தி கலாநிலையம் மேல்நிலைப்பள்ளி
1. வெங்கடகிருஷ்ணா மேல்நிலைப்பள்ளி
1. மலையாண்டிபட்டினம் மேல்நிலைப்பள்ளி
1. ஜல்லிபட்டி மேல்நிலைப்பள்ளி
1. பூலாங்கினறு மேல்நிலைப்பள்ளி போன்ற அரசு பள்ளிகளும்
1. சீனிவாசா மெட்ரிக் மேல்நிலைப்பள்ளி
1. ஆர்ஜிஎம் மெட்ரிக் மேல்நிலைப்பள்ளி
1. ஆர்கேஆர் மேல்நிலைப்பள்ளி,
1. ஆக்ஸ்போர்டு மேல்நிலைப்பள்ளி
1. லூர்து மாதா காண்வெண்ட் மேல்நிலைப்பள்ளி
1. ஜிவிஜி மெட்ரிக் மேல்நிலைப்பள்ளி
1. பொன்நாவரசு பள்ளி இன்னும் பல தனியார் பள்ளிகளும்
1. வித்யாசாகர் கலை அறிவியல் கல்லூரி
1. கமலம் கலை அறிவியல் கல்லூரி
1. விஷ்டம் மேலாண்மை கல்லூரி
1. சுகுணா கோழி வளர்ப்பு மேலாண்மை கல்லூரி
1. ஜி.வி.ஜி விசாலாட்சி மகளிர் கலைக்கல்லூரி
1. அரசு கலைக்கல்லூரி ஒன்றும் உடுமலையில் இயங்கி வருகிறது
1. தமிழ்நாடு கால்நடை மருத்துவ அறிவியல் பல்கலைக்கழகம்
1. தற்போது மத்திய அரசின் கேந்திரியா வித்யாலயா பள்ளியும் தொடங்கப்பட்டுள்ளது
1. நிருவிந்தியா தத்தா நிகேதன் மாண்டிசோரி பள்ளி இயங்கி வருகின்றன.
1. அரசு தொழிற்பயிற்சி நிலையம் (ஐடிஐ)
1. அரசு இசைப்பள்ளி, தாகூர் மாளிகை, உடுமலை
# விக்கிப்பீடியா:நிறைவேற்றப்பட வேண்டிய பணிகள்

வெவ்வேறு கலந்துரையாடல் பக்கங்களில் தமிழ் விக்கிப்பீடியா வளர்ச்சி பற்றி ஆலோசனைகள் வழங்கப்பட்டிருக்கின்றன. அவை குறித்த ஒரு நினைவுக் குறிப்பாக பின்வருவனற்றைக் கருதலாம். அந்த ஆலோசனைகளைப் பின்பற்றி செயல்படுத்திய பின், இந்த நினைவுக் குறிப்புகளை கோடிட்டு அடித்து விடலாம்.  
நிறைவேற்றப்பட வேண்டிய பணிகள்:  
- தமிழ் விக்கிப்பீடியா தளத்தில் பயன்படுத்தும் விக்கிமீடியா மென்பொருளைத் தரமுயர்த்துவது.
- பல்வேறு தமிழ் விக்கிமீடியா திட்டங்களில் உள்ள இடைமுகத்தை, தமிழ் விக்கிபீடியா இடைமுகத்துடன் ஒத்திசையச் செய்வது.
- நடைக் கையேட்டை முழுமைப்படுத்துவது.
- தமிழ் விக்கி தளங்களில் தானியங்கி ஒருங்கு குறி எழுத்துருக்களைப் பயன்படுத்துவது.
- தொகுப்புக் கட்டங்களில் நேரடி தமிழ் தட்டச்சு வசதி ஏற்படுத்துவது.
- எழுத்துரு உதவிப் பக்கத்தை சரி பார்ப்பது.
- தமிழ் விக்கிப்பீடியாவிற்கு வரும் புதுப்பயனர்களுக்கு வழிகாட்ட உருவாக்கப்பட்டுள்ள கட்டுரைகளை மேம்படுத்துவது, உரிய கட்டுரைகள் இல்லாவிட்டால் உருவாக்குவது.
# கோவை தொழில்நுட்பக் கல்லூரி

**கோவை தொழில்நுட்பக்கல்லூரி** (*Coimbatore Institute of Technology*) தமிழ்நாட்டின் கோவை நகரத்தில் உள்ள ஒரு பொறியியல் கல்லூரியாகும். இது 1956 ஆம் ஆண்டு வி. இரங்கசாமி நாயுடு கல்வி அறக்கட்டளையால் தொடங்கப்பட்டது. இது அரசு உதவி பெறும் ஒரு கல்லூரியாகும். 1987 முதல் தன்னாட்சிக் கல்லூரியாக செயல்பட்டு வருகிறது.
# கோவை தொழில்நுட்பக் கல்லூரி

## வரலாறு

கோயம்புத்தூர் தொழில்நுட்ப நிறுவனம் 1956 ஆம் ஆண்டில் வி.ரங்கசாமி நாயுடு கல்வி அறக்கட்டளையால் (வி.ஆர்.இ.டி) நிறுவப்பட்டது. உலகப் புகழ்ப் பெற்ற மாசசூசெட்ஸ் தொழில்நுட்ப நிறுவனம் மற்றும் எம்ஐடி ஸ்லோன் ஸ்கூல் ஆப் மேனேஜ்மென்டில் பயின்றவரும், முன்னாள் நாடாளுமன்ற உறுப்பினரும் தொழிலதிபரும் தொலைநோக்கு சிந்தனையாளருமான பேராசிரியர் பி. ஆர். ராமகிருஷ்ணன் கல்லோரியின் முதலாம் முதல்வர் ஆவார்.  
இந்த நிறுவனம் 1956 முதல் 1980 வரை மெட்ராஸ் பல்கலைக்கழகத்துடன் இணைக்கப்பட்டிருந்தது, பின்னர் 1980 ஆம் ஆண்டில் பாரதியார் பல்கலைக்கழகத்துடனும் 2001 இல் அண்ணா பல்கலைக்கழகத்துடனும் இணைக்கப்பட்டது. தொழில்நுட்பக் கல்விக்கான அகில இந்திய கவுன்சில் மற்றும் தேசிய அங்கீகார வாரியத்தால் அங்கீகரிக்கப்பட்ட இந்த நிறுவனம் 1987 ஆம் ஆண்டிலிருந்து தன்னாட்சி அந்தஸ்துடன் செயல்பட்டுவருகிறது
# கோவை தொழில்நுட்பக் கல்லூரி

## கல்வித் திட்டங்கள்

**இளங்கலை பட்டதாரி கல்வித் திட்டங்கள்**  
| 1 | கட்டிட பொறியியல் |  |
| --- | --- | --- |
| 2 | இயந்திர பொறியியல் |  |
| 3 | மின்சாரம் மற்றும் மின்னணுப் பொறியியல் |  |
| 4 | கணினி அறிவியல் மற்றும் பொறியியல் |  |
| 5 | மின்னணு மற்றும் தொடர்பு பொறியியல் |  |
| 6 | தகவல் தொழில்நுட்பம் |  |
| 7 | இரசாயன தொழில்நுட்பம் | } |
**முதுகலை பட்டதாரி கல்வித் திட்டங்கள்**  
| 1 | கட்டமைப்பு பொறியியலில் கணினி முறைகள் மற்றும் பயன்பாடுகள் | கட்டிட பொறியியல் |
| --- | --- | --- |
| 2 | சுற்றுச்சூழல் பொறியியல் மற்றும் மேலாண்மை | கட்டிட பொறியியல் |
| 3 | கட்டுமான மேலாண்மை | கட்டிட பொறியியல் |
| 4 | வெப்ப சக்தி பொறியியல் | இயந்திர பொறியியல் |
| 5 | மேம்பட்ட உற்பத்தி தொழில்நுட்பம் | இயந்திர பொறியியல் |
| 6 | பயன்படுத்தப்பட்ட மின்னணுவியல் | மின்சாரம் மற்றும்
மின்னணுப் பொறியியல் |
| 7 | பதிக்கப்பட்ட மற்றும் உண்மையான நேர அமைப்புகள் | மின்சாரம் மற்றும்
மின்னணுப் பொறியியல் |
| 8 | தொடர்பு பொறியியல் | மின்னணு மற்றும் தொடர்பு
பொறியியல் |
| 9 | கணினி அறிவியல் மற்றும் பொறியியல் | கணினி அறிவியல் மற்றும்
பொறியியல் |
| 10 | இரசாயன தொழில்நுட்பம் | } |
# டாட்டா எலக்சி

**டாடா எலக்சி (Tata Elxsi)** என்பது இலத்திரனியல் மற்றும் கணினி வரைகலை சார்ந்த துறைகளுக்கான வன்பொருள் மாதிரி மற்றும் மென்பொருள் உருவாக்கத்தில் ஈடுபட்டுள்ள நிறுவனமாகும். இது இந்தியாவின் பெரிய தொழில் நிறுவனக் குடும்பமான டாடா குழுமத்தின் ஒரு பிரிவாகும்.  
இது பெங்களூரை தலைமையிடமாக கொண்டு இயங்குகிறது.  
**கிளைகள்**: திருவனந்தபுரம்,சென்னை, மும்பை.
# புலி

**புலி** (*பாந்தெரா டைகிரிசு -Panthera tigris*) என்பது பூனைக் குடும்பத்தில் உள்ள பாலூட்டிச் சிற்றினமாகும். பூனைக் குடும்பத்திலேயே உருவத்தில் மிகப்பெரிய விலங்கான இது, செம்மஞ்சள் நிற மேற்தோலுடன் கருப்பு நிறக் கோடுகளுடன் வெளிறிய அடிப்பகுதியுடன் காணப்படும். உச்சநிலைக் கொன்றுண்ணியான புலி, பெரும்பாலும் மான்கள் போன்ற தாவர உண்ணிகளை வேட்டையாடுகின்றது. இது தனக்கென எல்லையினை வகுத்துக் கொண்டு சமூக வாழ்க்கை வாழும் விலங்காகும். இது இரை தேடவும் தன் குட்டிகளை வளர்க்கவும் ஏதுவாக பெரும் பரப்பளவு நிறைந்த இடங்களில் வாழ்கின்றது. புலிக்குட்டிகள் தங்கள் தாயின் பராமரிப்பில் ஏறக்குறைய இரண்டு வயது வரை வாழ்கின்றன. பிறகு இவை தங்கள் வாழிடத்தை விட்டுப் பிரிந்து தங்களுக்கென எல்லையை வகுத்துக் கொண்டு தனியாக வாழப் பழகுகின்றன.  
புலியானது ஒருகாலத்தில் கிழக்கு அனாத்தோலியப் பகுதியில் தொடங்கி அமுர் ஆற்றின் வடிப்பகுதி வரையிலும், தெற்கில் இமயமலை அடிவாத்தில் தொடங்கி சுந்தா தீவுகளில் உள்ள பாலி வரையிலும் பரவியிருந்தது. 20ஆம் நூற்றாண்டின் முற்பகுதியில் புலிகள் தங்கள் வாழ்விடத்தில் ஏறத்தாழ 93% அளவு வரை இழக்க நேரிட்டது. நாளடைவில் இவை மேற்கு, நடு ஆசியா, சாவகம், பாலி தீவுகள், தென்கிழக்கு மற்றும் தெற்காசியா, சீனா ஆகிய இடங்களில் அருகிப்போனது. தற்போது இவை உருசியாவின் சைபீரிய மிதவெப்பவலயக் காடுகள், இந்தியத் துணைக்கண்டம், தெற்காசியாவின் சில பகுதிகள், இந்தோனேசியாவின் சுமாத்திரா தீவுகள் ஆகிய இடங்களில் மட்டுமே காணப்படுகின்றன.  
புலியானது பன்னாட்டு இயற்கை பாதுகாப்பு சங்கத்தின் செம்பட்டியலில் அருகிய இனமாக குறிப்பிடப்பட்டுள்ளது. இன்று பெரும்பாலான புலிகள் இந்தியாவில் வாழ்கின்றன. காடுகளின் அழிவு, வேட்டையாடுதல் புலிகளின் எண்ணிக்கை குறைவிற்கான முக்கிய காரணங்களாக கூறப்படுகின்றது. அதிக மனித சனத்தொகை அடர்த்தி உள்ள நாடுகளில் மனிதர்களின் அத்துமீறல் காரணமாக புலிகளுடன் ஏற்படும் மோதல் காரணமாக இவை கொல்லப்படுகின்றன.  
புலிகள் பண்டைய புராணங்களிலும் கலாச்சாரங்களின் நாட்டுப்புறக் கதைகளிலும் முக்கியமாக இடம்பெற்றுள்ளன. மேலும் இவை கொடிகள், விளையாட்டு அணிகளுக்கான சின்னங்கள், நவீன திரைப்படங்கள், இலக்கியங்களில் தொடர்ந்து சித்தரிக்கப்படுகின்றன. புலியானது இந்தியா, வங்கதேசம், மலேசியா, தென் கொரியாவின் தேசிய விலங்காகவும் உள்ளது.
# புலி

## வகைப்பாட்டியல்

1758ஆம் ஆண்டில், கார்ல் லின்னேயஸ் தனது படைப்பான *சிசுடமா நேச்சுரே* வில் புலியை விவரித்து இதற்கு *பெலிசு டைகிரிசு* என்ற அறிவியல் பெயரை வழங்கினார். 1929ஆம் ஆண்டில், பிரித்தானிய வகைப்பாட்டியல் நிபுணரனான ரெசினால்ட் போகாக் "பாந்தெரா டைகிரிசு" என்ற தற்போதைய விலங்கியல் பெயரை பயன்படுத்தி பெரும் பூனை பேரினத்தின் கீழ் இதனை வகைப்படுத்தினார்.
# புலி

## வகைப்பாட்டியல்

### கலப்பினங்கள்

லைகர், டைகன் என அழைக்கப்படும் கலப்பினங்கள் புலிகளை சிங்கங்களுடன் இனப்பெருக்கம் செய்வதன் மூலம் உருவாக்கப்பட்ட கலப்பினங்கள் ஆகும். ஒரு பெண் புலிக்கும் ஆண் சிங்கத்துக்கும் பிறந்த கலப்பின விலங்கை லைகர் எனவும், ஆண் புலி பெண் சிங்கத்திற்கு பிறந்த கலப்பின விலங்கினத்தை டைகன் எனவும் அழைக்கின்றனர். இந்த கலப்பின உயிரினங்கள் சிங்கம், புலி ஆகிய இரண்டின் உடல், நடத்தை குணங்களைப் பகிர்ந்து கொள்கின்றன.
# புலி

## பண்புகள்

புலி பூனை குடும்பத்தின் மிகப்பெரிய உயிரினமாக கருதப்படுகிறது. கோடுகள் பெரும்பாலும் செங்குத்தாக உள்ளன, ஆனால் மூட்டுகள் மற்றும் நெற்றியில் இவை கிடைமட்டமாக இருக்கும். உடலின் பின்புறத்தில் இவை அதிகமாக உள்ளன மற்றும் வயிற்றின் கீழ் கோடுகள் இல்லாமல் கூட போகலாம். கோடுகளின் நுனிகள் பொதுவாக கூர்மையாக இருக்கும் மற்றும் சிலது பிளவுபடலாம் அல்லது நடுவில் பிரிந்து மீண்டும் ஒண்டு சேரலாம். வாலில் இவை தடிமனான பட்டைகள் போல் அமைந்துள்ளன.
காய்ந்த மரங்கள், நாணல்கள் மற்றும் உயரமான புற்களைக் கொண்ட பகுதிகளில் இந்த கோடுகள் புலிகளுக்கு சாதகமாக இருக்கும். காதில் உள்ள வெள்ளைப் புள்ளிகள் புலிகளிடையே தகவல் பரிமாற்றத்தில் முக்கியப் பங்கு வகிகின்றது.  
வெள்ளைப் புலிகளின் இனப்பெருக்கம் சர்ச்சைக்குரியது, ஏனெனில் புலிகளின் இனப்பாதுகாப்புக்கு அவற்றால் எந்த பயனும் இல்லை. 0.001% காட்டுப் புலிகள் மட்டுமே இந்த நிற உருவத்திற்கான மரபணுக்களைக் கொண்டுள்ளது. செயற்கையாக இவை இனப்பெருக்கம் செய்யப்பட்டால் இவற்றின் விகிதம் அதிகரிக்கின்றது மற்றும் இவை சாதாரண புலிகளுடன் இனப்பெருக்கம் செய்தால், மரபணுக்கலில் மாறுபாடு ஏற்படுத்துகிறது.
# புலி

## வாழ்விடம்

புலி வரலாற்று ரீதியாக கிழக்கு துருக்கி மற்றும் வடக்கு ஆப்கானிஸ்தானிலிருந்து இந்தோசீன தீபகற்பம் வரையிலும், தென்கிழக்கு சைபீரியாவிலிருந்து இந்தோனேசியாவின் சுமாத்திரா, சாவா மற்றும் பாலி தீவுகள் வரையிலும் பரவியிருந்தது.  
புலி முக்கியமாக காடுகளில் வாழ்கிறது. மத்திய ஆசியாவில் இது தாழ்வான மலைகளிலும் பரந்த இலை காடுகளிலும் வசிப்பதாக குறிப்பிடப்படுகின்றன. இந்திய துணைக்கண்டத்தில், இது வெப்பமண்டல அகன்ற இலைக் காடுகள், பசுமையான காடுகள், வெப்பமண்டல உலர் காடுகள்கள், சமவெளிகள் மற்றும் சதுப்புநிலக் காடுகளில் வாழ்கின்றன. இமயமலைகளில் இது மிதமான உயரத்தில் உள்ள மலைகளின் நடுவே உள்ள காடுகளில் காணப்படுகின்றன. இந்தோனேசிய தீவுகளில் புலிகள் தாழ்நில சதுப்பு நிலக் காடுகள் மற்றும் மலைக் காடுகளில் உள்ளன.
# புலி

## நடத்தை மற்றும் சூழலியல்

புலிகள் பகலை விட இரவில் சுறுசுறுப்பாக இருக்கின்றன. இவை மக்கள் அதிகம் கூடும் இடங்களைத் தவிர்க்கின்றன. அதிகாலையில் மிகவும் சுறுசுறுப்பாக இயங்கும் இவை நாள் ஒன்றுக்கு ஏறத்தாழ 4.6 கி.மீ. தூரம் பயணிக்கின்றது. புலிகள் அந்தி வேளையில் இருந்து நள்ளிரவு வரை உள்ள நேரத்தில் வேட்டைகளில் ஈடுபடுகின்றது.  
மற்ற பூனை இனங்களைப் போலவே, புலிகளும் தன்னை தானே நக்குவதன் மூலமும், இவற்றின் உடலிலிருந்து சுரக்கும் ஒரு வகை எண்ணெயைப் உரோமம் முழுவதும் பரப்புவதன் மூலமும் தங்கள் மேலங்கிகளைப் பராமரிக்கின்றன. புலிகள் நன்றாக நீந்த வல்லவை, இவை குறிப்பாக வெப்பமான நாட்களில் பெரும்பங்கை நீர்நிலைகளில் கழிக்கின்றன.
# புலி

## நடத்தை மற்றும் சூழலியல்

### சமூக இயக்கம்

வயது வந்த புலிகள் பெரும்பாலும் தனிமையில் வாழ்கின்றன. இவை தனக்கென ஒரு இடத்தை நிறுவி அதன் வரம்புகளை பராமரிக்கின்றன. பராமரிக்கப்படும் இடத்தின் அளவு இரையின் மிகுதி, புவியியல் பகுதி மற்றும் பாலினத்தைப் பொறுத்தது. ஆண் மற்றும் பெண் புலிகள் தங்களுக்கென தனி பிரதேசங்களை பாதுகாக்கிறார்கள். ஆனால் பெரும்பாலும் ஒரு ஆண் புலியின் பிரதேசம் பெரியதாக இருக்கும் மற்றும் அதில் பல பெண் புலிகளின் பிரதேசங்களை உள்ளடக்கியிருக்கலாம். இந்தியாவில் பெண் புலிகளின் பிரதேசங்கள் ஏறத்தாழ 46 முதல் 96 சதுர கி.மீ. ஆகவும், ஆண் புலிகளின் பிரதேசங்கள் ஏறத்தாழ 81 முதல் 147 சதுர கி.மீ. ஆகவும் இருந்தன.
புலிகளின் எண்ணிக்கை அல்லது இரை குறைவாக இருந்தால் அது சில சமயம் பெரிய பிரதேசங்களை ஆள்கின்றன. சீனாவில் ஆண் புலிகள் ஏறத்தாழ 417 சதுர கி.மீ. வரை உள்ள பிரதேசங்களை பாதுகாக்கின்றன.  
புலிகள் நெடுந்தூரம் செல்ல வல்லவை, இவை கிட்டத்தட்ட 650 கி.மீ. தொலைவு வரை பயணிக்கின்றது. இளம் புலிகள் தங்கள் தாயின் பிரதேசத்தின் அருகில் தங்கள் முதல் பிரதேசங்களை நிறுவுகின்றன. இருப்பினும், ஆண் புலிகள் தங்கள் பெண் சகாக்களை விட அதிகமான தூரம் இடம்பெயர்ந்து செல்கின்றன. ஆண் புலிகள் பொதுவாக பெண் புலிகளை விட இளம் வயதிலேயே தாயை பிரிந்து செல்கின்றன. ஒரு இளம் ஆண் புலி மற்றொரு ஆணின் பிரதேசத்தில் தற்காலிகமாக வாழ வேண்டியிருக்கும். இதனால் ஏற்படும் சண்டைகளின் விளைவாக இளம் ஆண் புலிகளின் ஆண்டு இறப்பு விகிதம் 35% வரை உள்ளது. மாறாக இளம் பெண் புலிகள் 5% என்ற விகிதத்தில் மட்டுமே இறக்கின்றன. வாசனை அடையாளங்கள் ஒரு புலியை மற்றோரு புலியால் அடையாளம் காண அனுமதிக்கின்றன. இனப்பெருக்கத்தின் போது ஒரு பெண் புலி தன் வாசனையை அடிக்கடி குறிப்பதன் மூலமும், குரல்களை எழுப்புவதன் மூலமும் தன் இருப்பை ஆண் புலிகளுக்கு தெரிவிக்கும். உரிமை கோரப்படாத பிரதேசங்கள், சில நாட்கள் அல்லது வாரங்களில் வேறொரு புலியால் கையகப்படுத்தப்படலாம்.
# புலி

## நடத்தை மற்றும் சூழலியல்

### தொடர்பு

நட்புரீதியான சந்திப்புகள் மற்றும் பிணைப்புகளின் போது, புலிகள் ஒன்றுக்கொன்று உடலைத் தேய்த்துக்கொள்கின்றன. பெரும்பாலும் நட்பு சூழ்நிலைகளில் மெதுவான ஒலிகளை எழுப்புகின்றன. தாய்ப்புலிகள் தங்கள் குட்டிகளுடன் முணுமுணுப்பதன் மூலம் தொடர்பு கொள்கின்றன, அதே நேரத்தில் குட்டிகள் மியாவ் போன்ற ஒளி எழுப்புகின்றன. புலிகள் பொதுவாக இந்திய யானை மற்றும் காண்டாமிருகம் ஆகியவற்றை தாக்குவதில்லை. எனினும் சில சமயங்களில் இந்நிகழ்வுகள் பதிவு செய்யப்பட்டுள்ளன. மனிதர்களுக்கு அருகாமையில் இருக்கும் போது, புலிகள் சில நேரங்களில் வீட்டு கால்நடைகள் மற்றும் நாய்களை வேட்டையாடுகின்றன.  
புலிகள் தங்கள் தாயிடமிருந்து வேட்டையாடக் கற்றுக்கொள்கின்றன. இரையைப் பொறுத்து, ஒரு புலி பொதுவாக வாரந்தோறும் கொல்லும். புலிகள் சில நேரங்களில் இரையைக் கொல்ல தொண்டையைக் கிழிப்பது அல்லது கழுத்தை உடைப்பது உள்ளிட்ட பிற முறைகளைப் பயன்படுத்தலாம். பெரிய இரையை கொல்லும் போது அதன் பின்புறத்தில் கடித்து தசைநார்களை துண்டிக்கின்றது. சில சமயங்களில் தனது பாதங்களினால் ஒரு அடி வைப்பதன் மூலம் இறையின் மண்டை ஓட்டை உடைக்கும் திறன் கொண்டது. ஒரு ஆண் புலி தனது எல்லைக்குள் இருக்கும் அனைத்து பெண் புலிகளுடனும் இணைகிறது. இளம் ஆண் புலிகளும் பெண் புலிகளால் ஈர்க்கப்படுவதால் இது சண்டைக்கு வழிவகுக்கிறது, இதில் அதிக ஆதிக்கம் செலுத்தும் ஆண் புலி மற்ற ஆண் புலிகளை விரட்டுகிறது.
# புலி

## அச்சுறுத்தல்கள்

புலியின் வாழ்வின் முக்கிய அச்சுறுத்தல்களில் வாழிட அழிவு, வேட்டையாடுதல் ஆகியவை அடங்கும். இதன் உரோமங்கள், பல் உள்ளிட்ட உடல் பாகங்களுக்காக வேட்டையாடப்படுகின்றன. இதனால் காடுகளில் புலிகளின் எண்ணிக்கை வெகுவாகக் குறைத்துள்ளது. காடழிப்பும் பயிரிடலும் புலிகளின் வாழ்வாதாரத்தை அச்சுறுத்துகிறது. புலிகள் கண்ணி வெடிகள், சறுக்கல் வலைகள், வேட்டை நாய்களைப் பயன்படுத்தி கொள்ளப்படுகின்றன.
2000-2022 ஆண்டுகளில், 28 நாடுகளில் 3,377 புலிகளின் உடல் பாகங்கள் பறிமுதல் செய்யப்பட்டன. பாரம்பரிய சீன மருத்துவத்தில் பயன்படுத்த புலி உடல பாகங்களுக்கான தேவையும் புலிகளின் எண்ணிக்கைக்கு பெரும் அச்சுறுத்தலாகக் குறிப்பிடப்பட்டுள்ளது. கால்நடைகளை புலிகள் தாக்கி வேட்டையாடுவதால், உள்ளூர் மக்கள் புலிகளைக் கொல்வதும் புலிகளின் எண்ணிக்கை குறைவதற்கு பங்களிக்கிறது.
# புலி

## அச்சுறுத்தல்கள்

### பாதுகாப்பு முயற்சிகள்

**உலகளாவிய காட்டுப் புலிகளின் எண்ணிக்கை**  
| 2023 | 3682–3925 |  |
| --- | --- | --- |
| 2021 | 750 |  |
| 2016 | 400–600 |  |
| 2014 | 300–500 |  |
| 2023 | 189 |  |
| 2023 | 131 |  |
| 2022 | <150 |  |
| 2018 | 55 |  |
| 2018 | 22 |  |
| **மொத்தம்** | **5,764–6,467** | } |  
2022 ஆம் ஆண்டு நிலவரப்படி, புலியானது அருகிய இனம் என பட்டியலிடப்பட்டுள்ளது. 1973 ஆம் ஆண்டில், இந்தியாவில் தேசிய புலிகள் பாதுகாப்பு ஆணையம் மற்றும் புலிகள் திட்டம் புலிகள் பாதுகாப்பிற்காக நிறுவப்பட்டது. அப்போதிருந்து, 2022 வரை நாட்டில் 53 புலிகள் காப்பகங்கள் நிறுவப்பட்டுள்ளன. புலிகளை இன்னிகையில் ஏறத்தாழ 70% இன்று இந்தியாவில் உள்ளது. வங்காளதேசத்தில், இது வனவிலங்கு (பாதுகாப்பு) சட்டம், 2012 இன் கீழ் பாதுகாக்கப்படுகிறது. 2003 இல் உருவாக்கப்பட்ட மியான்மரின் தேசிய புலிகள் பாதுகாப்பு உத்தியானது சீரழிந்த வாழ்விடங்களை மீட்டெடுப்பது போன்ற மேலாண்மை பணிகளை உள்ளடக்கியது. 2010 ஆம் ஆண்டு தொடங்கி, தாய்லாந்து புலிகளையும் அவற்றின் இரையையும் பாதுகாக்க "தாய்லாந்து புலி செயல் திட்டத்தை" அறிமுகப்படுத்தியது. சீனாவில், 1993 ஆம் ஆண்டில் புலிகளின் உடல் பாகங்கள் வர்த்தகம் தடை செய்யப்பட்டது, இது பாரம்பரிய சீன மருத்துவத்தில் புலி எலும்புகளின் பயன்பாட்டைக் குறைக்க உதவியது.  
1940 களில், புலி உருசியாவில் அழிவின் விளிம்பில் இருந்தது. அதன் பிறகு வேட்டையாடுவதைத் தடுக்கும் கட்டுப்பாடுகள் தொடங்கப்பட்டன, மேலும் பாதுகாக்கப்பட்ட பகுதிகளின் வலையமைப்பு நிறுவப்பட்டது. இது புலிகளின் எண்ணிக்கையில் உயர்வுக்கு வழிவகுத்தது. 1994 இல், இந்தோனேசிய சுமத்திரா புலிகள் பாதுகாப்பு உத்தி, சுமத்திராவில் புலிகளைப் பாதுகாப்பதற்கான திட்டங்களை வகுத்தது.
# புலி

## மனிதர்களுடனான உறவு

இந்தியாவில் புலி வேட்டையாடப்படும் ஓவியங்கள் 5,000-6,000 ஆண்டுகளுக்கு முன்பிருந்து உள்ளன. ஆயிரக்கணக்கான ஆண்டுகளுக்குப் பிறகு, நாணயங்களில் புலிகளைக் கொல்வது போல் சித்தரிக்கப்பட்டது. புலி வேட்டை 16 ஆம் நூற்றாண்டில் முகலாயப் பேரரசின் கீழ் நிறுவப்பட்ட ஒரு விளையாட்டாக மாறியது. புலிகள் யானை அல்லது குதிரைகளின் மீது இருந்து துரத்தி கொள்ளப்பட்டன. பிரித்தானியர்கள் 1757 ஆம் ஆண்டிலேயே புலிகளைக் கொல்ல வெகுமதிகளை வழங்கினார்கள். குறிப்பாக 19 ஆம் மற்றும் 20 ஆம் நூற்றாண்டின் முற்பகுதியில் ஏறத்தாழ 80,000 புலிகள் கொல்லப்பட்டதாக மதிப்பிடப்பட்டுள்ளது.  
மற்ற காட்டு விலங்குகளை விட புலிகள் நேரடியாக அதிக மக்களை கொன்றதாக கூறப்படுகிறது. பெரும்பாலான பகுதிகளில், பெரிய புலிகள் பொதுவாக மனிதர்களைத் தவிர்க்கின்றன, ஆனால் மக்கள் அவற்றுடன் இணைந்து வாழும் இடங்களில் தாக்குதல்கள் நடக்கின்றன. மனித உண்ணிப் புலிகள் பெரும்பாலும் வயதான அல்லது காயமுற்ற புலிகளாக இருக்கும்.  
பழங்காலத்திலிருந்தே புலிகள் காட்சிக்காக பயன்படுத்தப்பட்டன. இவை சிறை பிடிக்கப்பட்டு சாகச நிகழ்ச்சிகள் மற்றும் மிருகக்காட்சி சாலைகளில் காட்சிக்கு வைக்கப்பட்டன. விலங்கு உரிமைக் குழுக்களின் அழுத்தம் மற்றும் இயற்கையான அமைப்புகளில் அவற்றைப் பார்க்க வேண்டும் என்ற பொதுமக்களின் அதிக விருப்பத்தின் காரணமாக பல நாடுகளில் புலிகள் மற்றும் பிற விலங்குகளை நிகழ்ச்சிகளில் பயன்படுத்துவது குறைந்தது. பல நாடுகள் இத்தகைய செயல்களை கட்டுப்படுத்தும் அல்லது தடை செய்யும் சட்டங்களை அமல்படுத்தியுள்ளன. ஐயாயிரத்திற்கும் மேற்பட்ட புலிகள் அமெரிக்காவில் செல்ல பிராணிகளாக வளர்க்கப்படுகின்றன. 2020 ஆம் ஆண்டில் சீனா மற்றும் தென்கிழக்கு ஆசியாவில் 7,000–8,000 புலிகள் "புலி பண்ணை"களில் இருந்தன. இந்த புலிகள் பாரம்பரிய மருத்துவத்திற்காக புலி பாகங்களுக்காக வளர்க்கப்படுகின்றன. 2018ஆம் ஆண்டு மேற்கொள்ளப்பட்ட ஆய்வில் புலி மிகவும் பிரபலமான காட்டு விலங்கு என்று கண்டறியப்பட்டது.  
பண்டைய சீனாவில், புலி காட்டின் அரசனாக போற்றப்பட்டது. சீனாவின் பேரரரசரைக் குறிக்கப் புலி பயன்படுத்தப்பட்டது. சீன வானவியலில் புலி பன்னிரண்டு ராசிகளில் மூன்றாவது இடத்தில் உள்ளது. சிந்து சமவெளி நாகரிகத்தின் பசுபதி முத்திரையில் காட்டப்படும் விலங்குகளில் புலியும் ஒன்று. தென்னிந்தியாவின் சோழ வம்சத்தின் காலத்தில் புலியானது முத்திரைகள், நாணயங்களில் சித்தரிக்கப்பட்டது. புலி சோழர்களின் அதிகாரப்பூர்வ சின்னமாக இருந்தது. இந்து சமயத்தில், புலி பராசக்தி, ஐயப்பன் ஆகியோரின் வாகனமாக கருதப்படுகின்றது. இதேபோல், கிரேக்க உலகில், புலி தியோனிசசின் வாகனமாக சித்தரிக்கப்பட்டது. கொரிய புராணங்களில் புலிகள் மலைக் கடவுள்களின் தூதர் எனக் கூறப்படுகின்றது.
# திருவாசி

**திருவாசி** என்பது கோயிலில் கடவுள் சிலை இருக்கும் பீடத்தின் மேல் அமைந்திருக்கும், வேலைப்பாட்டுடன் கூடிய, உலோகத்தினால் செய்யப்பட்ட அலங்கார அமைப்பு ஆகும். இதனை *திருவாசிகை*, *திருவாட்சி*, *வாகனப்பிரபை* போன்ற பெயர்களாலும் அழைப்பதுண்டு. இது சிலைக்குப் பின்னணியாக இருக்கும்படி அமைந்திருக்கும். வளைவாக அமைந்து காணப்படினும், இவை பல்வேறு வடிவங்களில் காணப்படுகின்றன.  
சமய அடிப்படையில் இதற்குப் பல தத்துவங்கள் கூறப்படுகின்றன. உண்மை விளக்கம் என்னும் சைவ சித்தாந்த நூல் சிவனின் நடராச தத்துவத்தை விளக்கும்போது *ஓங்காரமே திருவாசி* என்று திருவாசியை ஓங்கார வடிவமாகக் காட்டுகிறது. இதுதவிர திருவாசி பிரபஞ்சத்தைக் குறிக்கிறது என்ற கருத்தும் உண்டு. நடராஜர் சிற்பங்களில் திருவாசி ஏறத்தாழ வட்டவடிவில் காணப்படும். இவ்வட்டத்தின் மையம் ஆடல் புரியும் நிலையில் உள்ள சிலையின் தொப்புளுடன் பொருந்தி வரும்படி அமைந்திருக்கும். வளைவின் வெளிப்புறம் வரிசையாகத் தீச்சுவாலைகள் இருக்கும்.  
சில திருவாசிகளில் இருபுறமும் பீடத்திலிருந்து தூண்போன்ற அமைப்புக்களும் அதன் மேல் வளைவான அமைப்பும் காணப்படும். உச்சியில் யாளியின் முகம் அமைந்திருக்க, இரு பக்கங்களிலும் தூண் அமைப்பின் உச்சியிலிருந்து வளைவு தொடங்கும் இடங்களில் பக்கத்துக்கு ஒன்றாக இரு மகர உருவங்கள் இருப்பது உண்டு.  
திருவாசிகள் பித்தளை, செப்பு, பஞ்சலோகம், வெள்ளி, தங்கம் போன்ற பலவகை உலோகங்களால் ஆக்கப்படுவது உண்டு.
# வேங்கடசூரி சுவாமிகள்

**வேங்கடசூரி சுவாமிகள்** (1817-1889) ஒரு பன்மொழிப் புலவரவார்.
# வேங்கடசூரி சுவாமிகள்

## வாழ்க்கைக் குறிப்பு

தஞ்சை, அய்யம்பேட்டைக்கு அருகில் உள்ள இராமச்சந்திராபுரம் என்ற ஊரில், வைதீக புரோகிதத்தை தொழிலாக கொண்ட நாராயண சர்மா என்பவருக்கும், தாய் அரங்கநாயகி தேவி அம்மையாருக்கும் பிறந்தார்.  
வேங்கடசூரி சுவாமியின் இயற்பெயர் சுப்புராமன். தமது 15ம் அகவையில் நரசிம்மமூர்த்தியின் உபாசகராகி கவி பாடும் திறன் பெற்றார். பின் வாலாசாப்பேட்டை வேங்கடரமண பாகவதரின் சீடராகி கர்நாடக சங்கீதம் மற்றும் ஹடயோகம் பயின்றார். சமசுகிருதம், தெலுங்கு, சௌராட்டிர மொழி மற்றும் தமிழ் முதலிய மொழிகளிலும், குலத்தொழிலான வைதீகம் மற்றும் புரோகிதத்திலும் புலமை பெற்றார்.  
தமது 21வது அகவையில் இலக்குமிதேவி என்ற பெண்மணியை மணந்து இல்லறம் நடத்தினார். பரமக்குடியில் ஆறு ஆண்டுகள் வசித்த பின்னர் தஞ்சையில் 25 ஆண்டுகள் வசித்ததால் இவரை **தஞ்சாவூர் அய்யான்** என்று புகழ் பெற்றார்.  
பிற்காலத்தில் மதுரை, தெற்குமாசி வீதியில் உள்ள திரௌபதி அம்மன் கோயிலில் தங்கி சௌராஷ்டிர மொழியை மேம்படுத்த பள்ளிக்கூடத்தை நடத்தினார். வேங்கடசூரி சுவாமிகள் இரண்டாம் முறை காசிக்கு புனிதப்பயணம் மேற்கொண்டு திரும்புகையில் யமுனை ஆற்றாங்கரையில் தமது 72ம் அகவையில் வைகுண்டப்பதவியை அடைந்தார்.
# வேங்கடசூரி சுவாமிகள்

## விருதுகள்

தஞ்சை மராத்திய அவையில் சமசுதான பண்டிதராக விளங்கிய வேங்கடாச்சாரியை தர்க்க வாதத்தில் வென்று தமது புலமையை நிலை நாட்டியதால் ‘வேங்கடசூரி’ என்ற பட்டத்தை பெற்று தஞ்சை மன்னரவைப் புலவரானார். ”சூரி” என்றால் மராத்திய மொழியில் ”வென்றவன்” என்றும், சமசுகிருத மொழியில் ”பெரும் புலவர்” என்று பொருள்படும். மேலும் தஞ்சை சரசுவதி மகால் நூல் நிலைய ஆராய்ச்சி உறுப்பினர் தகுதி மன்னரால் வழங்கப்பட்டு பெருமை பெற்றார்.
# வேங்கடசூரி சுவாமிகள்

## வாழ்நாள் சாதனைகள்

- சௌராட்டிர மொழியில் இசை வடிவில் முழு இராமாயணத்தை பாடி உள்ளார். (இதனை சௌராட்டிர மொழி வளர்ச்சி குழுவினர் 1904ல் தெலுங்கு & தமிழ் மொழியில் வெளியிட்டனர்)
- தியாகப்பிரம்மம் தியாகராசஜரின் தெலுங்கு மொழி]]யில் இயற்றிய நவுகா சரித்திரம் எனும் இசை நாடக நூலை சமசுகிருதத்த்ல் மொழி பெயர்த்துள்ளார்.
- சௌராட்டிரமொழியை செம்மைப்படுத்தி புதிய பாட நூல்களை வெளியிட்டார்
- இதிகாச, புராண உபந்யாசங்களில் தன்னிகரில்லாதவர்.
# வேங்கடசூரி சுவாமிகள்

## உசாத்துணைகள்

- சௌராட்டிரர் வரலாறு, கே.ஆர்.சேதுராமன், 2008
- சௌராட்டிர பிராமணர் சரித்திரம், கே.ஏ.அன்னாசாமி சாத்திரியார், 1914
# வேங்கடரமண பாகவதர்

2009-இல் வெளியிட்ட அஞ்சல் தலை]]
**வேங்கடரமண பாகவதர்** (18-2-1781 - 18-12-1874) சௌராட்டிர மொழி, தமிழ், சமஸ்கிருத மொழி மற்றும் தெலுங்கு மொழிகளில் புலமையும், கருநாடக பக்தி இசையில் மிகுந்த தேர்ச்சியும் உடையவராய் விளங்கியவர். தஞ்சாவூர் மாவட்டம் அய்யம்போட்டையில், குப்பையா நன்னுசுவாமி பாகதவருக்கு ஐந்தாம் மகனாகப் பிறந்தவர்.இவரும், இவரது மகன் கிருஷ்ணசாமி பாகவதரும் தியாகராஜ சுவாமியின் சீடர்களாக விளங்கியவர்கள்.
# வேங்கடரமண பாகவதர்

## வாழ்நாள் சாதனைகள்

இவர் தியாகராஜரின் தலைமை மாணவர் ஆவார். தெலுங்கு மற்றும் சௌராட்டிர மொழியில் பல்வேறு பக்திக் கீர்த்தனைகளை இயற்றியுள்ளார். தமது அனைத்து தெலுங்கு கீர்த்தனைகளின் இறுதியில் **தியாகராஜ** என்ற முத்திரையிட்டுக் குரு காணிக்கையாக செலுத்தியுள்ளார்.  
தியாகராச சுவாமிகள் தெலுங்கு மொழியில் இயற்றிய **நௌகா சரிதம்** எனும் நூலை, வேங்கடரமண பாகவதவர் சமஸ்கிருத மொழியில் மொழிபெயர்த்துள்ளார்.  
தியாகராஜர் மறைவுக்குப் பின்னர் வேலூர் மாவட்டத்தில் உள்ள வாலாஜாப்பேட்டைக்கு குடிபெயர்ந்தார். தியாகராஜர் பயன்படுத்திய பாதுகை, பாராயணம் செய்த தெலுங்கு பாகவத நூல், கையெழுத்து ஏட்டுச் சுவடிகள், ஸ்ரீ வேங்கடரமணபாகவதரின் பாதுகைகள், பூஜா பாத்திரங்கள், அவர் இயற்றிய கீர்த்தனைகள், புதிய வர்ணங்கள், ஸ்வர ஜதிகள் முதலியவை அடங்கிய அற்புத பொக்கிஷமான ஏட்டுச் சுவடிகளை பாதுகாத்து வந்தார்.  
வேங்கடரமணரின் மறைவிற்குப் பின் அவரிடம் ஏட்டுச் சுவடிகள் மற்றும் அவர் பயன்படுத்திய பூஜைப் பொருட்கள் மதுரை சௌராட்டிர சபையைச் சேர்ந்த வேங்கடரமண மந்திரத்தில் பாதுகாக்கப்பட்டு வருகின்றன.  
தஞ்சை மாவட்டம் அய்யம்பேட்டையில் வேங்கடரமணரது பிறந்தநாள் விழா ஆண்டுதோறும் செளராட்டிரர்களால் மிகவும் சிறப்பாக கொண்டாடப்படுகிறது.  
வேங்கடரமணரின் கர்நாடக பக்தி இசையை பாராட்டி, அவரின் உருவம் பதித்த அஞ்சல் வில்லையை இந்திய அஞ்சல் துறை 2009-ஆம் ஆண்டில் வெளியிட்டது.
# அலைபாயுதே

***அலைபாயுதே*** (*Alaipayudhey*) மணிரத்னம் இயக்கத்தில், 2000ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் மாதவன், ஷாலினி, சொர்ணமால்யா முதலியோர் நடித்திருந்தனர். இது ஒரு காதல் படம் ஆகும்.
# அலைபாயுதே

## நடிகர்கள்

- மாதவன் - கார்த்திக்
- சாலினி (நடிகை) - சக்தி செல்வராஜ்
- ஜெயசுதா - சரோஜா
- சொர்ணமால்யா (நடிகை) - பூரணி செல்வராஜ்
- விவேக் - சேது
- பிரமீட் நடராஜன் - வரதராஜன்
- ரவி பிரகாஷ் (நடிகர்)
- வேணு அரவிந்த் - ஆறுமுகம்
- K. P. A. C. லலிதா கார்த்திக்கின் அம்மா
- சுகுமாரி (நடிகை) - சக்தியின் அத்தை
- அழகம்பெருமாள் - நாயர்
- ஹரி நாயர்
- கார்த்திக் குமார் - சியாம்
- அரவிந்த்சாமி as ராம்
- குஷ்பு - மீனா
- சோபியா ஹகியூ (செப்டம்பர் மாதம் பாடல்)
# அலைபாயுதே

## கதை

கிராமத்தில் நடைபெற்ற தனது நண்பனின் திருமணத்திற்காக செல்லும் கார்த்திக் (மாதவன்) சக்தியைச் (ஷாலினி) சந்திக்கின்றான். பின்னர் இருவரும் தமது சொந்த ஊரில் புகைவண்டிப் பயணத்தின் போது சந்தித்துக்கொள்ளவே காதல் மலர்கின்றது. இருவரும் சக்தியின் பெற்றோர்களின் எதிர்ப்பின் காரணமாகத் தனியே குடித்தனம் நடத்துகின்றனர். இறுதியில் சக்திக்கு விபத்து ஏற்படுகிறது. பின்னர் இருவரும் சேருகிறார்கள்.
# ஆந்திரப் பிரதேசம்

### கல்வி

ஆரம்பப் பள்ளிகளில் சேர்ந்த மாணவர்கள் எண்ணிக்கை 37,45,340; நடுநிலைப் பள்ளிகளில் சேர்ந்த மாணவர்களின் எண்ணிக்கை 21,01,928 ஆக உள்ளது.
# ஆந்திரப் பிரதேசம்

## மொழிகள்

ஆந்திரப் பிரதேசத்தின் அதிகாரப்பூர்வ மொழி தெலுங்கு. சுற்றுலா மற்றும் கலாச்சார அமைச்சர் தெலுங்கு மொழியை ஒரு பாரம்பரிய மொழியாக அறிவித்துள்ளார்.
# ஆந்திரப் பிரதேசம்

## மதங்கள்

ஆந்திரத்தில் உள்ள பெரும்பான்மையான மக்கள் இந்துக்கள், முசுலிம்கள் கணிசமான சிறுபான்மையினர். 2011 ஆம் ஆண்டு மக்கள் தொகை கணக்கெடுப்பின்படி, மாநிலங்களில் இந்துக்கள் (90.87%), முசுலிம்கள் (7.32%) மற்றும் கிரித்துவர் (1.38%) உள்ளனர். புத்த மதத்தினர், சீக்கியர்கள், செயின் மற்றும் அவர்களது மதத்தை நிலைநாட்ட மறுத்துவிட்ட மக்கள் மீதமுள்ள பகுதியை உருவாக்குகின்றனர்.
# ஆந்திரப் பிரதேசம்

## அரசியல்

இம்மாநிலத்தில் 175 சட்டப் பேரவை தொகுதிகளும் 58 சட்ட மேலவை தொகுதிகளும் உள்ளன. மேலும் 25 மக்களவைத் தொகுதிகளும் 11 மாநிலங்களவை தொகுதிகளும் உள்ளன.  
தெலங்கானா மாநில பிரிவினைக்குப் பிறகு 2014ஆம் ஆண்டு ஆந்திரப் பிரதேச மாநிலத்தில் நடந்த சட்டமன்றத் தேர்தலில் தெலுங்கு தேசம் கட்சியின் சந்திரபாபு நாயுடு வெற்றி பெற்று முதலமைச்சராக பதவியேற்றார். பின்னர் 2019 ஆம் ஆண்டு நடந்த சட்ட மன்ற தேர்தலில், செகன் மோகன் ரெட்டி வெற்றி பெற்று, தற்போதைய முதல்வராக உள்ளார்.
# ஆந்திரப் பிரதேசம்

## நிர்வாகம்

இம்மாநிலத்தை நிர்வாக வசதிக்காக பதின்மூன்று வருவாய் மாவட்டங்களாகவும்; எண்பது வருவாய் கோட்டங்களாகவும், 664 வருவாய் மண்டல்களாகவும் பிரிக்கப்பட்டுள்ளது.
# ஆந்திரப் பிரதேசம்

## பெரும் நகரங்கள்

விசாகப்பட்டினம், விசயவாடா, திருப்பதி, குண்டூர், காக்கிநாடா, நெல்லூர் மற்றும் கர்நூல் இம்மாநிலத்தின் பெரும் நகரங்கள் ஆகும்.
# ஆந்திரப் பிரதேசம்

## வழிபாட்டுத் தலங்கள்

- திருப்பதி வெங்கடாசலபதி கோயில்
- திருக்காளத்தி காளத்தியப்பர் கோயில்
- சிரீசைலம் மல்லிகார்சுனர் கோயில்
- விசயவாடா கனகதுர்கை கோயில்
- ராமகிரி வாலீசுவரர் கோயில்
- புங்கனூர் சிவன் கோயில்
- சிம்மாச்சலம் திரிபுராந்தகேசுவரர் கோயில்
- பீமாவரம் சிவன் கோயில்
# ஆந்திரப் பிரதேசம்

## கலாச்சாரம்

தெலுங்கு ஆந்திரப் பிரதேசத்தின் முதன்மை மொழியும், ஆட்சி மொழியும் ஆகும். கருநாடக இசையில் தெலுங்கு மொழி முக்கியப் பங்கு வகிக்கிறது. தெலுங்கு ஆண்டுப்பிறப்பான உகாதி, ஏப்ரல் மாதம் கொண்டாடப்படுகிறது. குச்சிப்புடி ஆந்திரத்தின் பாரம்பரிய நாட்டிய வகையாகும்.  
ஐதராபாத்தை மையமாகக் கொண்ட தெலுங்கு திரைப்படத் துறை, இந்தியாவில் மூன்றாவது பெரிய திரைப்படத்துறையாகும்.  
ஆந்திர உணவு வகைகள் காரம் நிறைந்தவை.
# ஆந்திரப் பிரதேசம்

## போக்குவரத்து

### தொடருந்து

விசயவாடா மற்றும் விசாகப்பட்டினம் தொடருந்து நிலையங்கள் இருப்புப்பாதை மூலம் நாட்டின் அனைத்து நகரங்களுடன் இணைக்கப்பட்டுள்ளது.
# ஆந்திரப் பிரதேசம்

## போக்குவரத்து

### வானூர்தி நிலையங்கள்

விசாகப்பட்டினம், விசயவாடா மற்றும் திருப்பதி வானூர்தி நிலையங்கள், வானூர்தி மூலம் இந்தியாவின் அனைத்து நகரங்களுடன் இம்மாநிலத்தை இணைக்கிறது.
# ஆந்திரப் பிரதேசம்

## விளையாட்டு

மட்டைப்பந்து விளையாட்டு மிகவும் பரவலான விளையாட்டு ஆகும். விசாகப்பட்டினத்தில் உள்ள ACA-VDCA விளையாட்டரங்கம் ஆந்திரப் பிரதேச கிரிக்கெட் அணிக்கு சொந்தமானது. இந்த இடம் தொடர்ந்து பன்னாட்டு மற்றும் உள்நாட்டு போட்டிகளுக்குப் பொருந்தும். ஆந்திராவில் இருந்து குறிப்பிடத்தக்க வீரர்கள், விசயநாகரத்தின் மகராச்சுகுமார், எம். வி. நரசிம்ம ராவ், எம். எசு. கே. பிரசாத், வி.வி.எசு. லட்சுமண், திருமலசீட்டி சுமன், அர்சத் அய்யூப், அம்பதி ராயுடு, வெங்கடாபதி ராசா, அரவிந்த நாயுடு, யலக்க வேணுகோபால் ராவ் ஆகியோராவர். ஒலிம்பிக் பதக்கத்தை வென்ற முதல் பெண் இந்தியரான கர்ணம் மல்லேசுவரி, ஆந்திராவின் திருகாகுளம் மாவட்டத்திலிருந்து வந்தவர். 19 செப்டம்பர் 2000 அன்று, 69 கிலோ பிரிவில் 240 கிலோ எடை கொண்ட வெண்கலப் பதக்கம் வென்றார்.
# ஆந்திரப் பிரதேசம்

## பௌத்தத் தொல்லியல் களங்கள்

1. நாகார்சுனகொண்டா
1. அமராவதி
1. உண்டவல்லி
1. போச்சன்ன கொண்டா
1. கண்டசாலா
1. சந்திராவரம்
உள்ள புத்தரின் சிலையுடன் கூடிய தொல்லியல் களம்]]
# ஆந்திரப் பிரதேசம்

## மேலும் பார்க்க

- ஆந்திரப் பிரதேச அரசு
- ஆந்திரப் பிரதேச மாவட்டங்களின் பட்டியல்
- ஆந்திரப் பிரதேச உயர் நீதிமன்றம்
- ஆந்திரப் பிரதேச முதலமைச்சர்களின் பட்டியல்
- ஆந்திரப் பிரதேச ஆளுநர்களின் பட்டியல்
# விக்கிப்பீடியா:செல் பொத்தான்

**இப்பக்கம் விமர்சனத்துக்கு உட்பட்டதாகும். ஆனால், அவ்வப்போது புதுப்பிக்கப்படும்.**
:**இப்பக்கத்தை நேரடியாக தொகுக்க இங்கே செல்லவும் Meta-Wikimedia version of this page**  
விக்கிப்பீடியாவின் எல்லாப் பக்கங்களிலும் standard skin தேடு பொத்தானுக்குப் பக்கத்தில் இந்த **செல் பொத்தான்** காணப்படுகிது. தேடுதலுக்கு விடை கிடைத்தப் பக்கத்திற்குச் சென்று தேடுவதற்குப் பதிலாக இந்த ”செல் பொத்தானை” அழுத்தி நேரடியாக ஒரு கட்டுரையை காணலாம். அதை இப்படிச் சொல்லலாம், பயனர் ஒவ்வொரு பக்கமாக உலவுவதற்குப் பதிலாக, எந்தவொரு இணைப்பிற்கும் செல்லாமல், இந்த செல் பொத்தான் மூலம் விரைவாக விடையைக் கண்டறியலாம்.  
ஒரு பக்கத்தைப் பார்க்க, பெயரைப் பதிவுசெய்து "செல்" பொத்தானை அழுத்தவும். செல் பொத்தான் பார்ப்பதற்கு சுலபமாக தோன்றினாலும் அது சிக்கலாது. அது இவ்வாறு வேலை செய்கிறது.--Tamilanban3000 07:23, 30 ஆகஸ்ட் 2009 (UTC)  
1. Prefixes like "User:" and "Wikipedia:" are currently treated as words in the title search, but not in the previous matching routines, where they are treated as proper namespace prefixes.
1. Try a full text search for the entered words and display the search result page as it would be shown if the user clicked the "தேடு" button.  
If the user uses the செல் button wisely, it will allow the user to quickly jump to his/her most frequently used pages. It is also a good idea to use it for unambiguous searches -- if a direct match fails, it will always fall back to the normal search anyway, and if it succeeds, the user is immediately taken where the user wants to go. In general, the செல் button generates little server load, and therefore usually remains functional even if the fulltext search is deactivated for performance reasons.
# விக்கிப்பீடியா:செல் பொத்தான்

## ஆங்கிலத் தலைப்புடைய பக்கங்களைத் தேட

1. Try to view the page exactly as it is entered, e.g. Quantum Leap takes the user to the television science fiction series, while Quantum leap takes the user to the phenomenon. If there is no match, continue.
1. Try all lower case (with the first letter capitalized), e.g. if the user types "QUANTUM LEAP", the exact case match would fail, and Quantum leap would be displayed. If there is no match, continue.
1. Try the capitalized version, e.g. "noam chomsky" becomes "Noam Chomsky". If there is no match, continue.
1. Try the all upper case version, e.g. "nasa" becomes "NASA". If there is no match, continue.
1. Try a case insensitive title search that also matches partial page titles, e.g. "Yar" would match "Tasha Yar". If there are several matches, priority is as follows: 1) articles, 2) article talk pages, 3) user pages, 4) user talk pages, 5) wikipedia pages, 6) wikipedia talk pages, 7) image pages, 8) image talk pages. That is, for example, if both a talk page with the title and a normal page exist, the normal page is viewed. If there is no match, continue.
1. Stopwords are ignored in this title search.
# விக்கிப்பீடியா:செல் பொத்தான்

## மாற்று

If the user just wants the first step mentioned above to be carried out, do not use the செல் button, but put the URL in the address bar, e.g. :www:Quantum Leap .
# விக்கிப்பீடியா:பதிவிறக்கம்

விக்கிபீடியாவின் அனைத்து உரைப்பகுதிகளும் குனூ தளையறு ஆவண உரிமம் எனும் காப்புரிமையின் அடிப்படையிலேயே வழங்கப்படுகின்றன. ; இதுபற்றிய மேலதிக தகவல்களுக்கு விக்கிபீடியா: காப்புரிமைகள் பக்கத்தைப் பார்வையிடவும்.  
விக்கியினை தொழிற்படச்செய்வதற்கான மென்பொருளை பெற்றுக்கொள்ள விக்கிபீடியா: மீடியா விக்கி பக்கத்தினைப் பார்வையிடவும்.. Another page has just the database schema or layout.
# விக்கிப்பீடியா:பதிவிறக்கம்

## Why not just use a dynamic database download?

Suppose you are building a piece of software that at certain points displays information that came from wikipedia. If you want your program to display the information in a different way than can be seen in the live version, you'll probably need the wikicode that is used to enter it, instead of the finished html.  
Also if you want to get all of the data, you'll probably want to transfer it in the most efficient way that's possible. The wikipedia.org servers need to do quite a bit of work to convert the wikicode into html. That's time consuming both for you and for the wikipedia.org servers, so simply spidering all pages is not the way to go.  
To access any article in xml, one at a time, link to (after logging):  
http://en.wikipedia.org/wiki/Special:Export/Title_of_the_article  
Read more about this at Special:Export.